В края на XIX век селото е в Берска каза на Османската империя. Според статистиката на Васил Кънчов („Македония. Етнография и статистика“) в 1900 година в "Голишани" живеят 50 българи. По данни на секретаря на Българската екзархия Димитър Мишев („La Macédoine et sa Population Chrétienne“) в 1905 година в Голишани има 128 българи патриаршисти гъркомани. По-късно селото приема върховенството на Екзархията и гръцки автори го наричат „фанатично екзархийско“. Селото пострадва при появата на гръцки андартски чети в района.